b"\n_START_ARTICLE_\nPetrolier\n_START_PARAGRAPH_\nUn petrolier \xc3\xa9s un vaixell de c\xc3\xa0rrega dissenyat per al transport de petroli o productes derivats. Actualment, gaireb\xc3\xa9 tots els petroliers en construcci\xc3\xb3 s\xc3\xb3n de doble buc, en detriment dels antics dissenys d'un sol buc (monobuc). Aix\xc3\xb2 es deu al fet que els de doble buc s\xc3\xb3n menys sensibles a sofrir danys i provocar abocaments en accidents de col\xc2\xb7lisi\xc3\xb3 amb altres embarcacions o embarrancament._NEWLINE_A partir d'aquest tipus de vaixells va sorgir el superpetrolier, amb m\xc3\xa9s capacitat de c\xc3\xa0rrega, destinat al transport de cru des de l'Orient Mitj\xc3\xa0 al voltant de la Banya d'\xc3\x80frica. El superpetrolier Knock Nevis \xc3\xa9s l'embarcaci\xc3\xb3 m\xc3\xa9s gran del m\xc3\xb3n._NEWLINE_A part del transport per oleoducte, els petroliers s\xc3\xb3n l'\xc3\xbanic mitj\xc3\xa0 per transportar grans quantitats de cru, per b\xc3\xa9 que alguns han provocat considerables desastres ecol\xc3\xb2gics en enfonsar-se a prop de la costa i vessar la seva c\xc3\xa0rrega al mar. Els desastres m\xc3\xa9s famosos han estat els causats pels petroliers Torrey Canyon, Exxon Valdez, Amoco Cadiz, Erika i Prestige."